open-index/open-wikipedia-markdown huggingface dataset:
Virtuaalne üllatusmuna

Virtuaalne **üllatusmuna** (*Easter egg*), ka **pühademuna** on peidetud nali või sõnum, mis võib olla filmis, arvutiprogrammis, veebilehel, arvutimängus või mujal virtuaalkeskkonnas. Termini lõi Warren Robinetti sõnul Atari, kui nad avastasid Robinetti jäetud salasõnumi mängust "Adventure".

## Vaata ka
*Mozilla raamat
*A113

## Viited
John Norman Davidson Kelly

**John Norman Davidson Kelly** (sageli **J. N. D. Kelly**; 13. aprill 1909 Bridge of Allan – 31. märts 1997) oli inglise vaimulik ja kirikuajaloolane.
Andres Ringo

**Andres Ringo** (26. juuli 1938 – 13. märts 2010) oli eesti arhitekt.

Ta lõpetas 1961 Tallinna Tehnikaülikooli ehitusinsenerina.

1961–1966 töötas ta Põllumajanduse Ministeeriumi Ehitus- ja Montaaživalitsuses tööjuhina, 1966–1967 EKE Projektis projekteerijana.

Aastatel 1967–1987 töötas ta Pärnu KEK-is jaoskonnajuhatajana. 1988. aastal sai temast ehituskomitee esimehe I asetäitja. Pärast komitee reorganiseerimist oli ta ehitusministeeriumi tehiskeskkonna planeerimise ameti peadirektor.

1993. aastal asutas ta koos Ell Väärtnõuga oma arhitektuuribüroo, kus töötas surmani.

Ta oli Eesti Arhitektide Liidu liige alates 1973. aastast.

## Projekteeritud ehitisi
*1971 Pärnu sanatoorium "Tervis" (koos Kaljo Vanaselja ja Ell Väärtnõuga)
*1973 neofunktsionalistlik Papli tänava ridaelamu (koos Jüri Jaamaga)
*1970–1984 Pärnu KEK-i linnaku haldus- ja tööstushooned ning elurajoon (koss Jüri Jaama, Toomas Reinu ja Ell Väärtnõuga)

## Viited
Evald Jõgis

**Evald Jõgis** (8. september 1927 Soomaa – 13. märts 2010) oli eesti ajakirjanik ja vestekirjanik, kes sai tuntuks **Mägra Märdi** nime all avaldatud lugudega.

## Teosed
*"Halvas seltskonnas" (humoreskid ja följetonid), EKP Keskkomitee Kirjastus 1968
*"Mägra Märt", Tammerraamat 2007. ISBN 9789985983126

## Tunnustus
*1970 Eesti NSV teeneline ajakirjanik
*1991 Eesti Ajakirjanike Liidu aastapreemia
*1995 Oskar Lutsu huumoripreemia
Puhverserver

**Puhverserver** (inglise keeles *Caching Proxy Server*, slängis ka proksiserver) on server, mis toimib vahetalitajana brauseri ja veebiressursside vahel.

Puhverserverid aitavad paremini veebi sisu kätte toimetada, kuna salvestavad regulaarselt enimkasutatavate veebilehtede koopiaid oma vahemällu. Kui brauser taotleb veebilehte, mis on juba talletatud puhverserverisse, edastab selle puhverserver. See toimib kiiremini kui lehe otse algsest veebiserverist edastamine ja vähendab ka võrguväliste serverite koormust. Peale selle aitavad puhverserverid parandada turvalisust, kuna filtreerivad välja pahaloomulist veebisisu ja ründetarkvara. Samuti leidub puhverservereid, mis vähendavad andmemahtu, mis tuleb Internetist alla laadida (näiteks Opera Mini kasutab sellist puhverserverit). Eriti oluline on see siis, kui Interneti-teenuse eest makstakse andmemahu pealt, nagu näiteks mobiilsidevõrkudes. 

Puhverservereid kasutatakse palju organisatsioonide ja ettevõtete võrkudes. Tihtipeale on nende kasutamine seal kohustuslik. Tavaliselt ei ole puhverserveri kasutamine kohustuslik koduse Interneti-ühendusega, kuid võimalus selleks on reeglina siiski olemas. Kõigil suurematel internetiteenuse pakkujatel on olemas oma puhverserverid.

Eksikult on puhverserveriteks nimetatud kõiki proksiservereid, kuid proksiserverid, mis andmeid ei talleta, ei ole puhverserverid.
Franco hertsoginna

**Franco hertsoginna** on Hispaania aadlitiitel, mille Hispaania kuningas Juan Carlos I 26. novembril 1975 Francisco Franco tütrele Carmen Franco y Polole annetas. Franco hertsoginna on üks Hispaania grandidest.

Esimene hertsoginna suri 29. detsembril 2017 ja 31. mail 2018 kinnitati tiitel tema tütrele María del Carmen Martínez-Bordiú Francole.
Lendler

**Lendler** on Austria rahvatants, valsi eelkäija.

See 3/4 taktimõõdus paaristants oli populaarne Austrias ja teistes saksakeelsetes maades 18. sajandi lõpul.

Tantsule on iseloomulik hüplemine ja trampimine.

Lendleri muusika võis olla täielikult instrumentaalne või koos vokaalpartiiga. Lendlerit kasutasid oma muusikas mitmed heliloojad, näiteks Ludwig van Beethoven, Franz Schubert ja Anton Bruckner.
Hekataios

**Hekataios Mileetosest** (vanakreeka keeles *Ἑκαταῖος*, ladina keeles  *Hecataeus*; umbes 550 – umbes 476 või 480 või 490 eKr) oli Vana-Kreeka ajaloolane ja geograaf, Herodotose üks lähimatest eelkäijatest ja kirjandusallikatest.
LGA 775

**LGA 775** ehk **Socket T** on emaplaadil olev protsessoripesa, mis on mõeldud Inteli protsessoritele. LGA (*Land Grid Array*, 'pinnavõremaatriks') on protsessori kinnitustüüp.

Erinevalt oma eelkäijast Socket 478-st ja varasematest protsessoripesadest, millel olid pesas augud, on tal 775 nõela, mis puudutavad protsessori allküljel olevaid kontaktpindu . Nõelte tipud on tömbid ja kullatud, tagades parema elektrijuhtivuse ja võimaldades seeläbi kasutada kõrgemat töösagedust .

Intel võttis LGA 775 kasutusele sellepärast, et see võimaldas esisiini jõudlust tõsta kuni 1600 operatsioonini sekundis. LGA 775 toetab esisiini kiirusi 533, 800, 1066, 1333 ja 1600 operatsiooni sekundis.

Teine oluline muudatus seisnes selles, et enne olid nõelad keskprotsessori küljes, nüüd on nad emaplaadi küljes. Nõelte paindumise risk läks seega protsessorilt üle emaplaadile.

Protsessori mõõtmed on 3,73×3,73&nbsp;cm.

Kõigil LGA 775 pesasse käivatel protsessoritel on ühesugused mehaanilise koormuse piirid, mida ei tohi arvutite koostamisel, teisaldamisel ega igapäevasel kasutamisel ületada. Nende koormuste ületamise korral protsessoripesa nõelad koolduvad või murduvad ja protsessor muutub kasutuks. Nõelad kannatavad välja dünaamilise koormuse kuni 756 N ja staatilise koormuse kuni 311 N. Need piirid on väiksemad kui protsessoril Socket 478, aga suuremad kui protsessoritel Socket 370, Socket 423 ja Socket A, mis olid väga haprad. LGA 775 protsessorid on piisavalt suured, nii et nõelad on murdumise eest paremini kaitstud.

Protsessoripesa paralleelnimes Socket T olev T-täht tuleneb projekti Tejas nimest. Selle projekti käigus sooviti välja töötada Pentium 4 järglaseks saavat protsessorit, kuid see projekt tühistati enne valmimist. Sellepärast seda nime tänapäeval kuigivõrd ei kasutata.

LGA 775 järglasteks said protsessoripesad LGA 1156 ehk Socket H ja LGA 1366 ehk Socket B.

## Toetatud protsessorid
* Intel Pentium 4 (2,60–3,80&nbsp;GHz)
* Intel Pentium 4 Extreme Edition (3,20–3,73&nbsp;GHz)
* Intel Celeron D (2,53–3,60&nbsp;GHz)
* Intel Pentium D (2,66–3,60&nbsp;GHz)
* Intel Pentium Dual-Core (1,40–2,80&nbsp;GHz)
* Intel Core 2 Duo (1,60–3,33&nbsp;GHz)
* Intel Core 2 Extreme (2,66–3,20&nbsp;GHz)
* Intel Core 2 Quad (2,33–3,00&nbsp;GHz)
* Intel Xeon (1,86–3,40&nbsp;GHz)
* Intel Celeron (1,60–2,40&nbsp;GHz)

## Viited
Gerardus Mercator

**Gerardus Mercator** (5. märts 1512 &ndash; 2. detsember 1594) oli flaami kartograaf. Ta sündis Rupelmondes Flandria krahvkonnas. Ta on tuntud maailmakaardi Mercatori projektsiooni järgi, mis sai tema järgi nime.  

## Kirjandus
Ajakirjast **Meremees** - www.meremees.ee
Jaan Lutt tutvustab üht kuulsamat merekaartide koostamist mõjutanud kartograafi elulugu
* Tuntud ja tundmatu Mercator 1., Nr 2, 2007
** http://web.archive.org/web/20070827050433/http://www.meremees.ee/index.php?leht=702
* Tuntud ja tundmatu Mercator 2., Nr 3, 2007

* Tuntud ja tundmatu Mercator 3., Nr 4, 2007
** http://web.archive.org/web/20080317043108/http://www.meremees.ee/index.php?leht=704
Viimase osa Lisas on Eesti raamatukogudes säilitatavate Mercatori kaartide loetelu ja valik teemakohast kirjandust.
Oberkommando des Heeres

**Oberkommando des Heeres** OKH, Armee ülemjuhatus oli Saksa Riigi relvajõudude maavägede juhtimise keskasutus aastail 1938–1945. OKH allus Saksamaa Relvajõudude Wehrmachti ülemjuhatusele Oberkommando der Wehrmacht.

*Armee ülemjuhatus
:Armee ülemjuhatajad (*Chef des Generalstabs des Heeres*):
*kindralooberst Werner von Fritsch 1935–1938 
*kindralfeldmarssal Walther von Brauchitsch 1938–1941 
*füürer ja riigikantsler Adolf Hitler 1941–1945
*kindralfeldmarssal Ferdinand Schörner 1945
:: Saksa armee ülemjuhatajad: 
*kindral Ludwig Beck 1935–1938; 
*kindral Franz Halder 1938–1942; 
*kindral Kurt Zeitzler 1942–1944; 
*kindralmajor Heinz Guderian 1944–1945; 
*kindral Hans Krebs 1945, sooritas füüreripunkris enesetapu

### Oberkommando des Heeres juhid ja organisatsioon
Relvajõudude ülemjuhatuse juhtkonda kuulus peale ülemjuhataja, kindralkortermeister ja 5 ülemkortermeistrit, kelle alluvuses olid staabi 12 osakonda:
***Kindralkortermeister** (*Generalquartiermeister*), kes tegeles väliarmeede varustamise ja administratiivstruktuuride eest. 
Kindral Eduard Wagner (1941–1944); 
***Ülemkortermeister I** (*Oberquartiermeister I, O Qu I*), 
**1. allosakond, sõjalise tegevuse, operatsioonide, sõjapidamise taktika ja põhireeglite arengute ja hinnangute koostamine;
**5. allosakond, transportküsimused;
**6. allosakond, tugiteenused
**9. allosakond, topograafiaalased ülesanded;
**10. allosakond, manöövrid ja operatiivplaneerimine;
***Ülemkortermeister II** (*Oberquartiermeister II, O Qu II*), vägede väljaõpe
**4. allosakond, tegeles sõjalise väljaõppetga lahingupiirkonnas;
**11. alloskond, sõjakoolid ning allohvitseridekoolid;
***Ülemkortermeister III** (*Oberquartiermeister III, O Qu III*),
**2. alloskond;
**8. alloskond;
***Ülemkortermeister IV** (*Oberquartiermeister IV, O Qu IV*), sõjaväeluure.
Kindralmajor Kurt von Tippelskirch 1.9.39–5.1.41; kindralmajor Gerhard Matzky 5.1.41–10.1.43.
*3. allosakond (saksa keeles *3. Abteilung Frd Heere Ost, 3/3 Abteilung (Frd Heere Ost*), "Idaarmeed" tegeles strateegilise luureinformatsiooni kogumisega: Nõukogude Liidu, Skandinaaviamaade riikide, Alam-Balkani maade, Aafrika ja Kaug-Ida riikide sõjavägede kohta avalikest allikatest, ajakirjandusest ja perioodilistest väljaannetest. Ülemad: jalaväekindral Eberhard Kinzel 10.11.38–1.5.42; kindralmajor Reinhard Gehlen 1.5.42–10.4.45.;
*12. allosakond (*12. Abteilung Frd Heere West*), "Läänearmeed" tegeles strateegilise luureinformatsiooni kogumisega riikide sõjavägede kohta avalikest allikatest, ajakirjandusest ja perioodilistest väljaannetest. Ülemad: kindralmajor Ernst von Krause 1.8.32–5.40; kindralmajor Ulrich Liss 15.11.38–1.5.43; vabahärra ooberst von Ronne 4.43-1944; ooberst Buerklin 15.8.44–8.5.45.
***II sektsioon (*sektion*), Lääne-Euroopa,
***III sektsioon, Suurbritannia,
***IV sektsioon, Balkani 
***V sektsioon, Lääne poolkera (sektsioon oli 3. allosakonna alluvuses kuni Pearl Harbourini 1941. aastal, misjärel viidi üle 12. alloskonna alluvusse.
***Ülemkortermeister V**, tegeles sõjaajalooga
**7. allosakond,

## Viited

## Välislingid
*Р.А. Исмаилов Приложение к книге Э. Манштейна "Утерянные победы". Германский Генеральный штаб.
Kartograaf

**Kartograaf** on elukutse, mille esindaja koostab mitmesuguse sisu ja mõõtkavaga värvilisi ja must-valgeid kaarte mõõtmise, graafiliste, arvuliste ja teksti kujul esitatud andmete põhjal. 

## Vaata ka

* Gerardus Mercator
* kartograafia
* kartograafide loend
István Sándorfi

**István Sándorfi** (prantsuspäraselt *Étienne Sandorfi*; 12. juuni 1948 Budapest – 26. detsember 2007 Pariis) oli ungari maalikunstnik.

## Elukäik
Ta hakkas joonistama kaheksa-aastaselt. 1956. aastal kolis ta perekond Ungarist Austriasse ja siis Saksamaale, 1958. aastal Prantsusmaale. 

Sándorfil oli kaks tütart: Ange (1974) ja Eve (1979). Ta suri Pariisis kiire kuluga haiguse tõttu. Ta on maetud oma soovi kohaselt Budapesti.

## Kunst
Algul tegeles ta joonistamisega, 12-aastaselt hakkas maalima õlimaale. 1970. aastatel kasutas ta modellina iseennast, sest ei tahtnud, et keegi teda töötamas näeks. 

Sándorfi esimene näitus sai teoks väikeses Pariisi galeriis, hiljem on tema näitusi toimunud Kopenhaagenis, Roomas, Münchenis, Brüsselis, New Yorgis, Los Angeleses ja San Franciscos. 1970. ja 1980. aastatel kasutas ta oma maalidel enamasti sinist ja lillat tooni või nende külmi kombinatsioone. 1988. aastast maalis ta peamiselt naisi.
Kristlik-Demokraatlik Liit – Tšehhoslovakkia Rahvapartei

**Kristlik-Demokraatlik Liit – Tšehhoslovakkia Rahvapartei** (tšehhi *Křesťanská a demokratická unie – Československá strana lidová*, lühend *KDU-ČSL*) on üks vanemaid Tšehhi erakondi. See loodi 1919. aasta jaanuaris mitme katoliikliku partei liitmisega. Kandis nimetust *Tšehhoslovakkia Rahvapartei* kuni aastani 1992, kui liituti Kristlik-Demokraatliku Parteiga. Juba pikemat aega saab partei valimistel 6–10% häältest ning on seega kodanlike demokraatide, sotsiaaldemokraatide ja kommunistide järel populaarsuselt neljandal kohal. Peab oluliseks kristlikke väärtusi, perekonna ja maaelu toetamist. Suuremat poolehoidu omab partei Morava kesk- ja lõunaosas, samas kui Čechy tööstuslikus põhjaosas on selle positsioonid marginaalsed.

2009. aastal pärast Mirek Topoláneki teise valitsuse tagasiastumist keeldus partei nimetamast oma esindajaid Jan Fischeri üleminekuvalitsusse. Samal ajal lahkus parteist mitu olulist liiget, kellest osa liitus uue parteiga TOP 09.
Ajurand

**Ajurand** on ranna maapoolne osa, mis paikneb alati üle kõrgveetaseme. Peamine pinnamoe kujundav tegur on seal tuul, mitte vesi, sest seda mõjutavad vaid tugevad lained kõrge veetaseme ehk ajuvee korral.

## Vaata ka
*Pagurand
Atom

Sõnal **Atom** on mitu tähendust.
***[[Atom (standard)|Atom]]** on XML-il põhinev dokumendivorming ja HTTP-l põhinev andmesideprotokoll.
***[[Intel Atom]]** on Inteli toodetav mikroprotsessor.

## Vaata ka
*Aatom
Mario Scheiber

**Mario Scheiber** (sündinud 6. märtsil 1983 Sankt Jakob in Defereggenis) on Austria mäesuusataja.

Scheiber osales esimest korda Austria meistrivõistlustel mäesuusatamises 2002. aastal, kus parimaks jäi 4. koht kiirlaskumises 10. aprillil. Ülejäänud 4 alal ta esikümnesse ei tulnud. Austria juunioride meistrivõistlustel jäi ta 9. aprillil kiirlaskumises 15. kohale, aga sama aasta juunioride maailmameistrivõistlustel Itaalias Tarvisios võitis kiirlaskumises hõbemedali.

2003 jäi tema parimaks tulemuseks Austria juunioride meistrivõistlustelt 4. koht ülisuurslaalomis 5. veebruaril, aga sellegipoolest tuli ta Prantsusmaal Serre Chevalieris 7. märtsil juunioride maailmameistriks suurslaalomis ja oli 5. märtsil kolmas ülisuurslaalomis. Slaalomis ja kiirlaskumises ta katkestas. 28. märtsil tuli ta ülisuurslaalomis Austria meistriks. Kiirlaskumises oli ta 8., suurslaalomis 15. ja slaalomis katkestas.

28. märtsil 2004 tuli Scheiber Austria meistrivõistlustel suurslaalomis hõbemedalile. Eelmisel päeval oli ta jäänud slaalomis 21. kohale.

2007. aasta maailmameistrivõistlustel Rootsis Åres oli Scheiber kiirlaskumises 8. ja ülisuurslaalomis 9. 2010. aasta taliolümpiamängudel Kanadas Vancouveris oli ta kiirlaskumises 4. ja ülisuurslaalomis 20.

Scheiber ei ole 24. jaanuari 2011 seisuga võitnud ühtegi maailma karika etappi. Ta on osalenud 99 MK-etapil ja olnud esikolmikus 13 korda, millest 8 korda kiirlaskumises ja 5 korda ülisuurslaalomis. Ta on MK-etapil olnud 9 korda teine ja 4 korda kolmas.

Esimest korda osales ta MK-etapil 15. märtsil 2003 Norras Lillehammeris suurslaalomis, kuid pidi teisel laskumisel rajalt väljasõidu pärast võistluse pooleli jätma. 30 parema hulka jõudis ta esimest korda oma teisel MK-etapil 27. novembril 2004 Kanadas Lake Louise'is, kui sai kiirlaskumises 29. koha. Järgmisel päeval oli ta ülisuurslaalomis 7. ja 2. detsembril USA-s Beaver Creekis ülisuurslaalomis 3. Ka teise koha MK-etapilt sai ta kätte veel samal hooajal (19. veebruaril 2005 Saksamaal Garmisch-Partenkirchenis kiirlaskumises), aga seejärel areng peatus ja MK-etapivõit ongi seni saamata. Medaleid pole tulnud ka Austria meistrivõistlustelt.

## Saavutused
### Juunioride maailmameistrivõistlustel
* 2002  Tarvisios
**  hõbemedal kiirlaskumises
* 2003  Serre Chevalieris
**  **juunioride maailmameister** suurslaalomis
**  pronksmedal ülisuurslaalomis

## Vaata ka
*Mäesuusatamine 2010. aasta taliolümpiamängudel

## Välislingid
* Mario Scheiberi koduleht
*
Paul Ariste medal

**Paul Ariste medal** on Eesti Teaduste Akadeemia autasu, mida kuni 2020. aastani anti välja humanitaar- ja sotsiaalteaduste alal ning pärast seda vaid humanitaarteaduste alal. 

Anti esmakordselt välja 3. veebruaril 2005 Paul Ariste 100. sünniaastapäeva tähistamise konverentsil Tartu Ülikoolis. 

## Medali kavalerid
*2005 Tiit-Rein Viitso
*2010 Huno Rätsep
*2014 Arvo Krikmann
*2020 Jaak Kangilaski
*2025 Jaan Puhvel

## Viited
Henri-Charles Dubourguier

**Henri-Charles Dubourguier** (6. veebruar 1948 – 11. märts 2010) oli prantsuse mikrobioloog, kes töötas elu lõpuaastail Eestis.

Ta sündis Prantsusmaal.

Tema doktoritöö teema oli "Importance of *E. coli* enterotoxins in neonatal calf diarrhoea".

2006. aastast töötas ta Eesti Maaülikoolis professorina. Samuti töötas ta Keemilise ja Bioloogilise Füüsika Instituudis juhtivteadurina.

## Tunnustus
Ta oli Eesti Maaülikooli audoktor.

## Viited

## Välislingid
* In Memoriam Professor Henri-Charles Dubourguier
Socket 478

**Socket 478** on 478 kontaktiga protsessoripesa, mis ühildub Inteli vastavate Pentium 4 ja Celeron protsessoritega.

Socket 478 toetab esisiini, mille kiirused on 400, 533 ja 800 operatsiooni sekundis.

Protsessori mõõtmed on 3,51×3,51 cm. 

Socket 478 töötati välja selleks, et konkureerida AMD 462-nõelalise Socket A ja vastavate Athlon XP protsessoritega. Ta vahetas välja protsessoripesad Socket 370 ja Socket 423 – viimast toodeti ainult lühikest aega.

Socket 478 tootmine lõpetati LGA 775 turuletulekuga. Viimasel oli kontakte juba 775, nagu nimestki näha, ja ta oli kardinaalselt teistsuguse ehitusega. Protsessoripesas Socket 478 olid augud ja nõelad olid protsessori küljes, LGA 775-l oli vastupidi: nõelad olid protsessoripesas.

Socket 478 sisaldavate arvutite koostamisel, teisaldamisel ja igapäevasel kasutamisel ei tohi ületada mehaanilise koormuse piire. Vastasel juhul protsessori nõelad koolduvad või murduvad ja protsessor muutub kasutuks. Protsessoripesa kannatab välja dünaamilise koormuse kuni 890 N ja staatilise koormuse kuni 445 N. Need piirid on suuremad kui protsessoripesadel Socket 370, Socket 423 ja Socket A, mis olid väga haprad. Isegi LGA 775 ei suuda nii suuri koormusi taluda.

## Toetatud protsessorid
* Intel Pentium 4 (1,4–3,4 GHz)
* Intel Celeron (1,7–2,8 GHz)
* Intel Celeron D (2,13–3,2 GHz)
* Intel Pentium 4 Extreme Edition (3,2–3,4 GHz)

## Viited
John Woolman

**John Woolman** (19. oktoober 1720 – 7. oktoober 1772) oli kveekerite jutlustaja Ameerikas.

Üks esimesi aktiviste, kes hakkas süstemaatiliselt tegutsema orjanduse kaotamise suunas. 1743 alustas jalgsirännakute seeriat läbi New Jeresy, Marylandi, Rhode Islandi ja Pennsylvania osariigi, et propageerida orjanduse kaotamise ideed.
Erik Abrahamsson (Leijonhufvud)

**Erik Abrahamsson** (hukati 8. novembril 1520 Stockholmis) oli Rootsi riiginõunik.

Erik Abrahamsson sündis riiginõunik Abraham Kristiernssoni ja Birgitta Månsdotteri pojana.

Ta löödi 1499. aastal rüütliks.

Erik Abrahamsson hukati Stockholmi veresauna käigus.

## Perekond
Erik Abrahamsson abiellus 18. jaanuaril 1512 Ebba Eriksdotteriga. Abielust sündisid:
*Abraham Eriksson Leijonhufvud (1512–1556), rüütel
*Anna Eriksdotter Leijonhufvud
*Birgitta Eriksdotter Leijonhufvud (1514–1572), abiellus 1531 Stenbockide suguvõsa esiisa Gustaf Olofssoniga
*Margareta Eriksdotter Leijonhufvud (1516–1551), Rootsi kuninga Gustav I abikaasa
*vabahärra Sten Eriksson Leijonhufvud (1518–1568), rüütel ja riiginõunik
*Märta Eriksdotter Leijonhufvud (1520–1584), krahv Svante Sture noorema abikaasa

## Vaata ka
*Leijonhufvud
Erik Abrahamsson

**Erik Abrahamsson** on olnud mitme isiku nimi:
***[[Erik Abrahamsson (Leijonhufvud)|Erik Abrahamsson]]** (hukatud 1520), Rootsi riiginõunik
***[[Erik Abrahamsson Leijonhufvud]]** (1522–1616), Rootsi riiginõunik, eelmise pojapoeg
***[[Erik Abrahamsson (kunstnik)|Erik Abrahamsson]]** (1871–1907), Rootsi kunstnik
***[[Erik Edström|Erik Abrahamsson]]** (alates 1941. aastast Erik Edström; 1873–1953), Rootsi talupidaja ja poliitik
***[[Erik Abrahamsson (sportlane)|Erik Abrahamsson]]** (1898–1965), Rootsi kaugushüppaja
Poolarv

**Poolarv** on arv kujul

: n + 1/2, \,

kus n on täisarv.

Näiteks on poolarvud 4½, 7/2, −13/2 ja 8,5.

Pool paarisarvust ei ole poolarv, see on täisarv, aga pool paaritust arvust on poolarv.
MaNga

**maNga** on Türgi räpp-rokiansambel Ankarast, mis esindas Türgit 2010. aasta Eurovisiooni lauluvõistlusel lauluga "We Could Be The Same". Laul saavutas finaalkontserdil 170 punktiga teise koha.

Ansamblis on viis liiget: Ibrahim Ferman Akgül (vokaal), Yağmur Sarıgül (elektrikitarr), Cem Bahtiyar (basskitarr), Özgür Can Öney (trummid) ja Efe Yılmaz.
Kalamehesäärikud

**Kalamehesäärikud** ehk **kalamehesaapad** ehk  **kalavinskid** (ka kalavintskid) on nahast või kummist pikad, põlvest kõrgemale ulatuvad veekindlad säärikud.
Nahk (materjal)

**Nahk** kui materjal on loomade töödeldud nahk.

Naha peamiseks töötlemisviisiks on parkimine.

## Vaata ka
*Karusnahk
*Seemisnahk
*Kunstnahk
*Juhtnahk
*Nahakunst
*Nahkmehed
Tallinna FK Sport

**Tallinna FK Sport** on endine Eesti jalgpalliklubi, mis tegutses 1983–1989 Eesti NSVs. 

Klubi oli esimene Eesti jalgpalliklubi NSV liidu meistrivõistlustel pärast 14 aasta pikkust pausi. Kaks esimest hooaega mängiti **Tallinna KSMK** (**K**õrgema **S**pordi**m**eisterlikkuse **K**ool) nime all. 

Viimasel hooajal lõpetati NSV Liidu teise divisjoni viiendas grupis 22 meeskonna seas alles 20. kohal ja pärast seda lõpetas klubi tegevuse.

## Saavutused / Parimad tulemed
***NSV liidu 2. divisjoni** 8. koht: 1985 ja 1988

## Märkimisväärsed endised mängijad

* Ott Mõtsnik
* Valeri Karpin
* Mart Poom
* Oleg Andrejev
* Marek Lemsalu
* Tiit Kõmper
* Martin Reim
* Marko Kristal
* Urmas Hepner
* Urmas Kaljend

* Hans Näks
* Aleksandr Žurkin
* Konstantin Ivanov
* Dzintar Klavan
* Tõnu Vanakesa
* Aavo Sarap
* Juri Tšurilkin
* Sergei Ratnikov

## Peatreenerid
* Roman Ubakivi (1983–1984)
* Eduard Belkin (1984–1986)
* Ants Kommusaar (1986)
* Valeri Ovtšinnikov (1987–1989)
* Roman Ubakivi (1989)

## Viited
Boriss Grõzlov

**Boriss Grõzlov** (vene keeles Борис Вячеславович Грызлов; sündinud 15. detsembril 1950 Vladivostokis) on Venemaa poliitik, siseminister (2001–2003) ja Riigiduuma esimees 2003–2011. Ühtlasi on ta võimupartei Ühtne Venemaa üks juhte.

Riigiduumasse valiti Grõzlov esimest korda 1999. aastal.

Lõpetanud Leningradi Elektrotehnika Instituudi, töötanud raadioinsenerina.

13. detsembril 2006 kohtus ta Moskvas Edgar Savisaarega, kes oli siis majandus- ja kommunikatsiooniminister. 

Abielus, kaks last: poeg Dmitri ja tütar Jevgenija.

## Viited
Ebba Margaretha De la Gardie

Krahvinna  **Ebba Margaretha De la Gardie** (pärast abiellumist **Ebba Margaretha Stenbock**; 24. november 1704 – 10. september 1776) oli Eestimaa aadlinaine, Fredrik Magnus Stenbocki abikaasa.

Ebba Margaretha De la Gardie sündis kindralleitnant krahv Adam Carl De la Gardie (1664–1721) ja Anna Juliana Horni tütrena.

1755. aastal tagastati Ebba Margarethale enamik tema vanaisale Axel Julius De la Gardie kuulunud valdusi Hiiumaal, mis pärast Põhjasõda olid riigistatud. Ebba Margaretha omandusse läksid Suuremõisa, Hiiessaare, Kõrgessaare ja Putkaste mõis.

Ebba Margaretha Stenbock lasi aastail 1755–1760 Suuremõisa rajada esindusliku barokklossi, Suuremõisa lossi.

Ebba Margaretha Stenbock on maetud sarkofaagi Pühalepa kirikuaias asuvas hauakabelis.

## Perekond
Ebba Margaretha De la Gardie abiellus 1722. aastal Stockholmis Vapnö (Rootsis), Kolga, Kiiu, Kõnnu ja Loo mõisniku Fredrik Magnus Stenbockiga (1696–1745). Abielust sündisid:
*Eva Juliana Stenbock (1724–1753), abiellus Oru mõisniku Giesbrecht von Reuterniga
*Karl Magnus Stenbock (1725–1798), Eestimaa maanõunik, tõeline riiginõunik, Kolga, Kiiu, Kõnnu, Loo, Viimsi ja Vohnja mõisnik
*Frederik Ulrik Stenbock (1727–1787)
*Magdalena Stenbock (1730–1801), printsess Sofia Albertina kasvatajanna, abiellus krahv Carl Julius De la Gardiega (1729–1786)
*Ulrika Stenbock (1732–1783), abiellus ooberstleitnant krahv Achates Alexander Dohnaga (1727–1803)
*Hedvig Sofia Stenbock (1734–1809), kroonprints Gustav Adolfi kasvatajanna, abiellus riiginõunik krahv Fredrik Ulrik von Roseniga (1731–1793)
*Johann Stenbock (1736–1807), Venemaa sõjaväelane (polkovnik), Seli, Koigi ja Putkaste mõisnik
*Beata Eleonora Stenbock (1737–1766), abiellus Orjaku mõisniku alampolkovnik Otto Gabriel von Rothkirchiga (1728–1776)
*Jakob Pontus Stenbock (1744–1824), Venemaa sõjaväelane (brigadir), Ungru, Emmaste, Uuemõisa, Kõrgessaare ja Suuremõisa mõisnik

## Esivanemad

## Vaata ka
*De la Gardie
*Stenbock

## Viited
Vincent Jay

**Vincent Jay** (sündinud 18. mail 1985 Saint-Martin-de-Bellevilles) on Prantsusmaa laskesuusataja, olümpiavõitja.

Jay saavutas juunioride maailmameistrivõistlustel 2004. aastal Prantsusmaal Haute Maurienne'is oma parimate tulemustena 7. koha eraldistardist distantsil ja 5. koha teatesõidus. 2005. aastal võitis ta juunioride MM-il Soomes Kontiolahtis 4×7,5 km teatesõidus hõbemedali. 2006. aasta juunioride MM-il Prantsusmaal Presque Isle'is tuli ta 4×7,5 km teatesõidus juunioride maailmameistriks ja 10 km sprindis sai hõbemedali.

2006. aasta Euroopa meistrivõistlustel Langdorf-Arbersees oli ta juunioride 10 km sprindis teine ja nii 12,5 km jälitussõidus kui 4×7,5 km teatesõidus kolmas.

2008. aastal osales ta esimest korda maailmameistrivõistlustel. Ta tuli Rootsis Östersundis Prantsusmaa koondises segateatesõidus 7. kohale. Ta sõitis 3. vahetust ja tegi 3 möödalasku nagu kõik teisedki prantslased.

2009. aasta maailmameistrivõistlustel Pyeongchangis sai Jay 4×7,5 km teatesõidus 4. koha. Ta sõitis avavahetust ja tegi 2 möödalasku, sama palju kui tema meeskonnakaaslased kokku. Individuaalselt ta äpardus, olles eraldistardis 23., sprindis 43. ja jälitussõidus 39.

2010. aasta taliolümpiamängudel Kanadas Vancouveris tuli Jay 10 km sprindis olümpiavõitjaks Emil Hegle Svendseni ees ning sai 12,5 km jälitussõidus pronksmedali Björn Ferry ja Christoph Sumanni järel. Eraldistardist jäi ta alles 60. kohale, ühisstardis oli 8. ja teatesõidus 6. Teatesõidus sõitis ta avavahetust ja tegi 3 möödalasku, rohkem kui rohkem kui ükskõik kes konkurentidest.

Prantsusmaa meistriks on ta tulnud kaks korda, 2009. ja 2010. aastal, mõlemal korral ühisstardis.

## Saavutused
### [[Olümpiamängud]]el
* 2010  Vancouveris
**  **olümpiavõitja** 10 km sprindis
**  pronksmedal 12,5 km jälitussõidus

### Juunioride maailmameistrivõistlustel
* 2005  Kontiolahtis
**  hõbemedal 4×7,5 km teatesõidus
* 2006  Presque Isle'is
**  **juunioride maailmameister** 4×7,5 km teatesõidus
**  hõbemedal 10 km sprindis

### Maailma karikasarjas

Maailma karikasarjas osales Jay esimest korda 23. märtsil 2006 Oslo etapil 10 km distantsil ja sai 104 osaleja seas 65. koha. Esimest korda jõudis ta punktikohale 7. detsembril 2007 sprindietapil Saksamaal Hochfilzenis 30. kohaga. Esimest korda jõudis ta 10 parema hulka 2008. aasta detsembris Hochfilzenis 12,5 km jälitussõidus 10. kohaga. 11. märtsil 2009 sai ta eelolümpial Vancouveris esimese MK-etapivõidu: 20 km eraldistardiga sõidus täpse laskmisega.

Maailma karika üldarvestuses oli ta 2008. aastal 83., 2009. aastal 29. ja 2010. aastal 15.

Ta on osalenud 17. märtsi 2010 seisuga 60 maailma karikasarja etapil ja jõudnud esikolmikusse 4 korral. 2 MK-etappi on ta võitnud, ühe eraldistardis ja ühe sprindis. Jälitussõidus on ta tulnud kaks korda kolmandaks. Teatesõidus on ta MK-etappidel saavutanud 1 esimese, 2 teist ja 1 kolmanda koha.

## Vaata ka
*Laskesuusatamine 2010. aasta taliolümpiamängudel

## Välislingid

*
Deltaplaan

**Deltaplaan** ehk **lohelennuk** on hästi lihtsa konstruktsiooniga kerge (25–50 kg) laugur. 

Deltaplaani piloot tõuseb õhku oma jalgadelt, kandes tiiba turjal. Deltaplaani pehme kokkupandava, 11–18 m² tiiva moodustab alumiinium- või süsinikkiudtorudest kolmnurkse trosspingutitega raamile pingule tõmmatud õhutihe kangas. 

Lennus rippuv piloot kinnitub rakmete abil kuni 11 m ulatusega tiiva külge selle raskuskeskmes. 
Piloot juhib deltatiiba kolmnurkse juhtraami ehk trapetsi abil oma keharaskuse asendi muutmisega (balansseerimisega) tiiva raskuskeskme suhtes.

Harrastuse algusaegadel kujutasid lennud endast lühikest lauglemist kõrgematelt küngastelt. Deltaplaan, aerodünaamilise väärtusega 10–15 (lauglemine 100 m kõrguselt kuni 1,5 km kaugusele) võimaldab piloodil lennata tunde, tõusta tõusvate õhuvoolude abil tuhandete meetrite kõrgusele, teha vigurlendu ja lennata sadade kilomeetrite kaugusele kiirusega õhu suhtes 30–120 km/h.

Deltaplaani pilootide sportlikku lennutegevust koordineerib Eesti Lennuspordi Föderatsioon.

## Vaata ka
*purilend
*tiibvari

## Välislingid
* Drachenfliegen – Startrampe Feuerkogel seit 1977
Rahvapartei (Läti)

**Rahvapartei** (ka **Rahvaerakond**, läti: Tautas partija, TP) oli Läti konservatiivne partei, Euroopa Rahvapartei liige.

Läti Rahvapartei asutati 1998. aastal Andris Šķēle poolt, kes juhtis seda 2002. aastani, mil Šķēle avalikust poliitikast aastateks lahkus.

Rahvaparteile on kahel korral kuulunud Läti valitsusjuhi ametikoht: aastatel 1999–2000 pidas peaministri ametit Šķēle ja aastatel 2004–2007 Aigars Kalvītis.

2006. aasta seimivalimistel sai Rahvapartei 19,49% häältest ning 23 kohta sajast, millega oli seimi suurim partei. 2007. aastal kaotas partei peaministrikoha, kuid jätkas esmalt Ivars Godmanise ning seejärel ka Valdis Dombrovskise valitsuses koalitsioonipartnerina.

2010. aasta 17. märtsil teatas Rahvapartei, et lahkub Valdis Dombrovskise juhitavast 5 partei koalitsioonivalitsusest. 2010. aasta parlamendivalimistel osales Rahvapartei koos erakonnaga Läti Esimene Partei/Läti Tee valimisliidus Hea Läti Eest, kuid sai seimis vaid 4 kohta.

9. juulil 2011 otsustati Rahvapartei kongressil partei tegevus lõpetada.

Rahvapartei kuulus Euroopa Rahvaparteisse.

## Partei juhid
* 1998–2002 – Andris Šķēle
* 2002–2006 – Atis Slakteris
* 2006–2008 – Aigars Kalvītis
* 2008–2009 – Mareks Segliņš
* 2009–2011 – Andris Šķēle
Anna Bergendahl

**Anna Henrietta Bergendahl** (sündinud 11. detsembril 1991 Stockholmis) on Rootsi poplaulja.

Bergendahl on osalt iiri päritolu, sest tema vanaema sündis ja elab Iirimaal. Ka Anna esimene avalik esinemine publiku ees toimus Briti saartel, nimelt Yorki katedraalis, kui ta oli 8-aastane.

2004 osales ta Rootsi telekanali TV4 muusikaprogrammis "Super Troupers" ja 2008 TV4 talendiotsimissaatesarjas "Idol 2008", kus ta saavutas 5. koha.

Samal 2008. aastal andis Bergendahl välja 5 singlit, millest 4 oli ta esitanud juba talendiotsimissaates ja viies oli duett talendisaate võitja Kevin Borgiga. Just see laul "(I've Had) The Time of My Life" tõusiski Rootsi edetabelis kõige kõrgemale, 36. kohale.

Ta valiti Rootsi esindajaks naaberriigi pealinnas Oslos toimunud 2010. aasta Eurovisiooni lauluvõistlusel, mis oli Rootsi 50. osaluskord Eurovisioonil, lauluga "This Is My Life". See oli ballaad ja viimati oli Rootsi ballaadiga Eurovisioonile läinud 1998, kui laul "Kärleken är" saavutas 10. koha. Bergendahlil nii hästi ei läinud ja alates 2004. aastast, kui Eurovisioonil juurutati poolfinaalid, oli ta esimene Rootsi esineja, kes finaali ei pääsenud: ta jäi teises poolfinaalis 11. kohale, kusjuures edasi läks 10 paremat. Televaatajad andsid talle 9. ja žürii 11. koha. 2023. aasta seisuga on ta ainus Rootsi laulja, kes Eurovisioonil poolfinaalis välja langenud.

Samal aastal andis Bergendahl välja oma esimese albumi "Yours Sincerely" ja sellel oleva eurolaulu ka singlina. Mõlemad tõusid Rootsi edetabeli tippu, aga välismaal neist kumbki edu ei saavutanud, kuigi "This Is My Life" jõudis Norraski 6. kohale.

2012. aasta oktoobris avaldas Bergendahl oma teise albumi "Something to Believe In" ja sellel oleva laulu "Live and Let Go" ka singlina. Album jõudis Rootsi edetabelis 13. kohale, singel edetabelisse ei pääsenudki.

## Välislingid

* Ametlik koduleht
Betoonipäev

**Betoonipäev** on tähtpäev, mida tähistatakse Eestis iga aasta märtsi keskpaigas alates aastast 2000 Eesti Betooniühingu initsiatiivil. 

Et betoon on oluline ehitusmaterjal, on betoonipäev mõeldud betooni ja betoonehitiste tutvustamiseks arhitektidele, projekteerijatele, ehitajatele, ehitusmaterjalide tootjatele ja ehitiste tellijatele.

Betoonipäeval tutvustatakse ka mõnda olulist välismaa arhitekti ja kuulutatakse välja konkursi aasta betoonehitis võitjad.

## Viited
Wolmar Yxkull

**Wolmar Yxkull** (ka Waldemar Yxkull või Woldemar Yxell; u 1579 – maetud 5. augustil 1627) oli Rootsi õukonnaametnik ja esimene Üxküllide aadlisuguvõsa esindaja Rootsis. 

Ta oli kuningas Johan III kammerjunkur ja seejärel Karl IX õuemarssal.

Ta sai naturalisatsiooni korras Rootsi aadlikuks ja immatrikuleeriti 1625 Rootsi rüütelkonda Yxkull nime all (nr 76). 

Talle kuulusid Kasti mõis (Kasti vasallilinnus) Märjamaa kihelkonnas Eestimaal, ning Djursnäsi, Ogesta ja Körunda mõis Stockholmi lääni Ösmo kihelkonnas Rootsis. 

Ta maeti 5. augustil 1627 Ösmo kirikusse Södermanlandis.

## Perekond
Tema vanemad olid Eestimaa maanõunik ja Nissi kihelkonna Russalu mõisnik Dietrich Yxkull (Didrik Woldemarsson von Yxkull; surnud 1602) ja Võnnust pärit Anna Titfer (Tidtfer, Tittuver), kes oli Johan Hansson Titferi ja Adelheid Tuve (Taubede Edise- Malla harust) tütar.

Ta abiellus Helena Gyllenhielmiga (1572–1630), kes oli Östergötlandi ja Dalslandi hertsog Magnuse ja Anna von Haubitzi tütar. Abielust sündisid: 

*Johan Yxkull (1605 – 24. november 1654), Dalregementeti ooberst, maetud 1655, Hannula ja Louhisaare mõisast pärit Elisabet Hermansdotter Flemingu (1615–1685) abikaasa; Kasti ja Bäddarö (Upplandi Löti kihelkonnas) mõisniku kapten Claes Yxkulli isa
*Conrad Yxkull (sünd. u 1605)
*Didrik Yxkull (u 1607 – 1637), Ogesta (Ogstad) mõisnik, ihukaitse ooberst, Beata Olofsdotter Oxehufwudi abikaasa, Lage Yxkulli (u 1633–1699; 1679. aastast vabahärra Meijendorff von Yxkull), Didrik Yxkulli (1637–1667) ja Helena Yxkulli (–1691) isa, šoti päritolu Rootsi vabahärra Gustaf Duwalli (1630–1691) äi. 
*Wolmar Yxkull (1609 – 14. jaanuar 1649), Djursnäsi ja Sarlaxi (Sarslax) mõisnik, ooberst, 1644. aastast Nyköpingi lossi komandant ja rügemendiülem; Henrik Flemingi ja Ebba Bååti tütre Helena Flemingu (sünd. 1611) esimene abikaasa.
*Conrad Yxkull (sünd. u 1611)
*Elisabeth Yxkull (sünd. u 1613), 1635. aastast Håkan Larsson Skytte abikaasa, kes oli Lars Skytte poeg ja Johan Skytte vennapoeg.

### Sugupuu

## Viited
Goodluck Jonathan

**Goodluck Ebele Azikiwe Jonathan** (sündinud 20. novembril 1957) on Nigeeria poliitik. Ta oli 6. maist 2010 kuni 29. maini 2015 Nigeeria president. 

Goodluck Jonathan on hariduselt zooloog. Pärast ülikooli lõpetamist töötas ta haridusinspektori, lektori ja keskkonnakaitseametnikuna, enne kui 1998 läks poliitikasse.

Ta on abielus Patience Jonathaniga. Neil on kaks last.

Ta kuulub valitsevasse Rahva Demokraatlikku Parteisse. Aastatel 2005–2007 oli ta Bayelsa osariigi kuberner. 

29. mail 2007 sai ta Nigeeria asepresidendiks. 9. veebruaril 2010 nimetas senat ta haigestunud Umaru Yar'Adua asemele presidendi kohusetäitjaks. 17. märtsil 2010 saatis ta laiali Umaru Yar'Adua ametisse nimetatud valitsuse. Pärast Umaru Yar'Adua surma sai temast president.

16. aprillil 2011 toimusid Nigeeria 2011. aasta presidendivalimised. Ülejärgmisel päeval kuulutati Jonathan nende valimiste võitjaks.

Alates veebruarist 2010 on ta Lääne-Aafrika Riikide Majandusühenduse eesistuja.

2010. aasta maailmameistrivõistlustel jalgpallis jäi Nigeeria jalgpallikoondis alagrupis viimaseks. Kuigi ta ei olnud MM-i kõige viletsama tulemusega meeskond (ta sai ühe viigi ja kaks üheväravalist kaotust ning lõi mitu väravat), keelustas Jonathan kõik Nigeeria jalgpallikoondise rahvusvahelised mängud. Rahvusvaheline Jalgpalliföderatsioon FIFA mõistis presidendi otsuse hukka ja ähvardas Nigeeria FIFA liikmeskonnast välja heita. Seejärel tühistas Jonathan oma keelu.
Ülikooli tänav

**Ülikooli tänav** on tänav Tartu kesklinnas.

Tänav on ligikaudu 650 m pikk.
## Hoonestus
*Kapitali maja, Ülikooli 6a
* Barclay hotell, Ülikooli tänav 8
*kohvik Werner, Ülikooli tänav 11
* Soome Instituut koos raamatukoguga, Ülikooli tänav 11
* von Bocki maja, Ülikooli tänav 16
*Tartu Ülikooli peahoone, Ülikooli tänav 18

Ülikooli tänava ääres asuvad Tartu raekoda, Raekoja plats 1A, Barclay plats, Tõnissoni plats, Gildi tänav 2a, teater Vanemuine, Vanemuise tänav 6, Tartu Jaani kirik, Jaani tänav 5, Pirogovi plats, Toomemäe nõlva all Ülikooli tänava ja Lossi tänava ääres jpm.
## Ajalugu
1865–1867 elas Tartus Ülikooli tänav 14 majas Lydia Koidula.
## Pildid

Tartu Küütri 2.jpg|Ülikooli 13 / Küütri 2
File:Tartu (11).jpg|Ülikooli 17, 15, 13
Pilt:Vihmane Pirogovi plats Tartus, Lossi ja Ülikooli tänava nurgal, 30. august 2011.jpg|Pirogovi plats Tartus (Lossi 2) Ülikooli tänava nurgal, suvi 2011
Elamu Tartus Ülikooli 20, 19.saj. 2013 2.jpg|Ülikooli 20
File:Elamu Tartus Ülikooli 20, 19.saj. 2013 1.JPG|Ülikooli 20
File:Tartu - Ülikooli 16.jpg|Louis Höflingeri litograafia reproduktsioon von Bocki maja (Ülikooli 16) otsaseinal. Kaugemalt paistab Tartu Ülikooli peahoone (Ülikooli 18)


## Vaata ka
*Poola koridor Tartus

## Viited

## Välislingid

* Kristiina Kruuse: "Kuidas Ülikooli tänavast sai Silicon Alley" Tartu Postimees, 14. oktoober 2011
Joseph Poolpo

**Joseph Poolpo** (hüüdnimi **Poulpo**; sündinud 1986) on prantsuse beatboxer ja laulja.

Ta osales võistlusel "Nouvelle Star" (saatesarja "Pop Idol" prantsuse variant).
.zr

**.zr** oli Zaire'i Interneti tippdomeen.

Kui 1997. aastal sai riigi nimeks Kongo Demokraatlik Vabariik, võeti kasutusele .cd ja .zr kadus järk-järgult kasutusest.
.dd

**.dd** oleks olnud Saksa DV Interneti tippdomeen.

Kood tulenes riigi saksakeelsest nimest **D**eutsche **D**emokratische Republik. See määrati riigile ISO 3166-1 standardiga, kuid tegelikult seda riigi tippdomeenina kasutusele ei võetud. Seda kasutati ainult Jena ja Dresdeni ülikooli sisevõrkudes. Pärast Saksamaa ühendamist 1990. aastal hakkas kogu Saksamaa jaoks kehtima domeen .de.
A-GPS

**A-GPS** (*Assisted GPS* ehk 'abistatav GPS') on mobiilsidevõrgu lisateenus, mis võimaldab kasutaja mobiiltelefoni sisseehitatud ja A-GPS-i toetaval GPS-vastuvõtjal määrata oma asukoha otsekohe, eelnevalt sidesatelliite otsimata, mis võtaks aega kuni mitu minutit. Süsteemist on kasu hädaabiteenuste osutamisel.

A-GPS toimib mobiilse internetiühendusega. Satelliitide andmed edastatakse spetsiaalsest serverist, mis neid reaalajas jälgib. 

Eestis toimib A-GPS teadaolevalt EMT ja Elisa Eesti võrgus.
Ülekriitiline fluidum

**Ülekriitiliseks fluidumiks** ehk ülekriitiliseks vooliseks nimetatakse ainet, mille rõhk ja temperatuur on tema kriitilise punkti väärtustest kõrgemad. 
Seda olekut nimetatakse **ülekriitiliseks olekuks** (**superkriitiline olek**).

Iga aine olekudiagrammil on vedeliku ja aurufaasi tasakaalu kõveral (keemiskõveral) olemas kriitiline punkt, millest kõrgemal algab ülekriitiline piirkond. Kriitilisest punktist edasi on vedelik ja selle aur eraldamatud ning on kadunud erinevus vedela ja gaasilise oleku vahel.

Kriitilisest punktist kõrgematel rõhkudel ja temperatuuridel muudab temperatuuri ja rõhu muutus ainult fluidumi tihedust, kuid ei põhjusta ülekriitilise fluidumi üleminekut vedelasse või gaasilisse faasi. Ainete segude puhul on olukord sageli väga komplitseeritud kriitiliste punktide ja ülekriitiliste piirkondade määramisel, kuid see ei mõjuta kõige olulisemat – gaasilise ja vedela oleku eristamatust. Kriitilise punkti parameetrid on iga aine jaoks ainulaadsed.

## Kasutamine
Kriitilise punkti ümbruses väikestele rõhu ja temperatuuri muutustele vastavad suured muutused fluidumi tiheduses ja teistes füüsikalistes omadustes nagu viskoossus, difusioon, dielektriline läbitavus, soojusjuhtivus jm. 
Kuna ülekriitiliste fluidumite omadused on tavalistest lahustitest erinevad, võib nende kasutamine omada olulisi eelised ekstraktsioonil või reaktsioonikeskkonnana, kuna kombineeruvad gaasi sarnased massi ülekandeomadused ja vedeliku sarnased lahustamise omadused. Sellele lisaks saab neid omadusi laiades piirides muuta ja tulemuseks on lahusti lahustamisvõime varieerimine. Siit tuleneb fluidumi kasutamisel ekstrahendina võimalus selektiivseks ekstraktsiooniks ühe ja sama lahustiga. Praktikas kasutatakse kõige enam ülekriitilises olekus süsinikdioksiidi ja vett.

Kõige enam kasutatakse ülekriitilisi vedelikke:
*ekstrahendina superkriitilise ekstraktsiooni protsessides
* liikuva faasina ülekriitilise fluidumi kromatograafias 
*reaktsiooni keskkonnana

## Ajalugu
Uurides ainete omadusi kõrgetel rõhkudel ja temperatuuridel tegi parun Charles Cagniard de la Tour 1822. aastal kindlaks ainetel kriitilise punkti olemasolu.

Alles 1978. aastast rakendati esmakordselt tööstuses kofeiini superkriitilist ekstraktsiooni kohviubadest.

## Ainete kriitilisi parameetreid
Tabel. Mõnede ainete kriitilised parameetrid


  
**Lahusti**
**Kriitiline temperatuur**, °C 
**Kriitiline rõhk**, atm 
**Tihedus kriitilises punktis**, g/cm3

  
süsinikdioksiid
31,1
72,8
0,468

  
vesi
374
218
0,315

  
metanool
240
79,9
0,272

  
etanool
241
60,6 
0,276

  
atsetoon
235
46,4
0,278

  
ksenoon
16,6
57,6
1,113

  
ammoniaak
132
111
0,235



## Vaata ka
*Agregaatolek
*Ülekriitiline süsinikdioksiid
*Ülekriitiline vesi
Iivo Nei

**Iivo Nei** (sündinud 31. oktoobril 1931 Tartus) on eesti maletaja ja maletreener.

Ta lõpetas aastal 1949 Tartu 5. Keskkooli ja aastal 1954 Tartu Riikliku Ülikooli füüsikuna.

1972. aastal oli ta male maailmameistrivõistluste tiitlimatšil NSV Liitu esindanud Boriss Spasski üks lähedasemast abilisest, kuna Nei on mustade malendite kasutamisel valmistanud Spasskile probleeme. Neil tuli Spasski abilisena käsitsi analüüsida 900 Robert Fischeri partiid. KGB ei soosinud Nei osalust. Spasski kui NSV Liidu ainus lootus nõudis Nei osalust. Neil lubati osaleda. Neil ja Spasskil oli kokkulepe, et konjakit juuakse maailmameistrivõistluste ajal ainult Nei nõusolekul. Spasski ja Nei kohtusid paar aastat hiljem Riias ning 2007. aastal tollase Tallinna linnapea Jüri Ratase juures.

Neile pakuti pärast tiitlimatši lõppu Islandile emigreerumist. Nei keeldus sellest kodu tõttu.

Filmis "Etturi ohverdus" mängib Iivo Nei rolli Aleksandr Gortškov.

2009. aasta kohaliku omavalitsuse volikogude valimistel kandideeris ta IRLi nimekirjas.

## Tunnustus

*2001 Eesti Punase Risti IV klassi teenetemärk
*2002 Tallinna teenetemärk
*2016 Eesti Kultuurkapitali kehakultuuri ja spordi sihtkapitali elutööpreemia (Kerese pärandi edasikandja – enam kui 60 aastat aktiivselt Eesti maleelus osalenud rahvusvaheline meister, kes on juhendanud treenerina nii maailmameistreid kui ka Tallinna Malekooli pisikesi poisse ja tüdrukuid, ning mälestusväärse telesaate „Malekool“ eestvedaja)      
*2024 ausuurmeister

## Teosed
*"Maleõpik" (Heino Hindre, Iivo Nei, Raul Renter ja Isai Rozenfeld, Eesti Riiklik Kirjastus, 1955)
*"Avangute teooria" (koos Isai Rozenfeldiga; Eesti Riiklik Kirjastus 1962)
*"Üld- ja agrometeoroloogia" (Autorid: Heinrich Aruksaar, Helene Liidemaa, I. Martin, Herman Mürk, Iivo Nei ja Karl Põiklik, Eesti Raamat 1964)
*"Maleaabits". (koos Paul Keresega; 1. trükk "Eesti Raamat" 1969; 2. trükk "Eesti Raamat" 1978;  3. trükk Kirjastus Ilo, 2008. ISBN 9789949170074)
*"4x25. Robert Fischer, Boriss Spasski, Viktor Kortšnoi, Bent Larsen" (koos Paul Keresega; Eesti Raamat, 1975. Raamat on tõlgitud ka prantsuse ja hispaania keelde.)

## Isiklikku
Ta on aastast 1955 abielus arst Helgi Neiga (neiuna Helgi Brok), nende pojad on keemik Lembit Nei ja Toomas Nei. Vend Mati Nei on samuti maletaja.

## Viited

## Välislingid
*Iivo Nei FIDE andmebaasis
* 
*Toivo Tukk, Iivo Nei: "Noorte malepidu õnnestus.", Õhtuleht, 21. august 1997
*Iivo Nei juhib halduskogu, Õhtuleht, 20. november 1999
*Iivo Nei kutsus külalised Malemajja, Õhtuleht, 1. november 2001
Henry Hudson

**Henry Hudson** (u 1570 – u 1611) oli inglise maadeavastaja.

Ta sooritas mitu reisi Kirdeväila leidmiseks ja uuris piirkonda praeguse New Yorgi ümbruses, et leida lühimat teed Aasiasse. Ta uuris jõge, mis hiljem nimetati tema auks Hudsoni jõeks. Selle ääres asuvad ka tema järgi nimetatud Hudsoni maakond New Jersey osariigis ja Hudsoni linn New Yorgi osariigis.

## Viimane ekspeditsioon

Hudsoni viimase ekspeditsiooni eesmärk oli leida Loodeväil. Selle käigus avastas ta väina ja lahe, mis hiljem nimetati tema auks Hudsoni väinaks ja Hudsoni laheks. Laevale olid pandud suured lootused, et ta suudab Loodeväila läbida.

Sellel reisil seilas ta Inglismaa lipu all, sest ekspeditsiooni rahastasid Virginia Kompanii ja Briti Ida-India Kompanii (eelmist, 1609. aasta reisi rahastas Hollandi Ida-India Kompanii). Laevaks oli 1602 valminud 20-tonnise veeväljasurvega purjelaev Discovery.

Laev jõudis 11. mail Islandile ja 4. juunil Lõuna-Gröönimaale. Ta sõitis ümber Farveli neeme Labradori merre ja jõudis 25. juunil Hudsoni väina. 2. augustil jõudis laev Labradori poolsaare põhjatipuni, milleks on Wolstenholme'i neem. Sealt edasi pöördub rannik järsult lõunasse ja algab Hudsoni laht. Järgmised kuud veetis Hudson, uurides ja kaardistades lahe kaldaid, aga edasipääsu Aasiasse seal ei olnud. Novembris jäi laev lahe lõunasopis Jamesi lahes jäässe kinni ja meeskond läks kaldale talvituma.

1611. aasta kevadel soovis Hudson uuringuid jätkata, aga meeskond tahtis koju. Juunis hakkas meeskond mässama. Nad panid Hudsoni, tema teismelise poja Johni ja veel kuus meeskonnaliiget, kes olid kas haiged, ei toetanud mässu või olid Hudsonile lojaalsed, väikesesse sõudepaati ja jätsid nad rannikule. Mässulised jätsid neile püssirohtu ja püssikuule, mõned odad, raudpoti, toitu ja muid esemeid, sealhulgas riietust. Mahajäetuid ei nähtud enam iialgi ja nende saatus on teadmata.

13 mässulisest saabus Inglismaale 8. Nad vahistati ja neid süüdistati Hudsoni tapmises. Kohus otsustas, et kogenud meremehe jätmine rannikule, mis polnud inimtühi ega elukõlbmatu, ei ole tapmine ja kõik mässulised mõisteti õigeks. Kui neid oleks süüdistatud mässus, oleks nad kindlasti süüdi mõistetud ja vähemalt osa neist hukatud. Oletatavasti taheti nad ellu jätta, sest nad olid väärtuslikud infoallikad.

## Vaata ka
*Giovanni da Verrazzano

## Välislingid
Riina Raheltšik

**Riina Raheltšik** on eesti moekunstnik, Tallinna Kunstikooli maalikunsti ja kunstiajaloo õpetaja.

Ta lõpetas Eesti Kunstiakadeemia moedisaini eriala 1977. aastal.

## Välislingid
* Tutvustus Tallinna Kunstikooli lehel
* Intervjuu Õpetajate Lehes
Windows Fundamentals for Legacy PCs

**Windows Fundamentals for Legacy PCs** ("**WinFLP**") on Microsofti operatsioonisüsteem, mis põhineb Windows XP Embeddedil, kuid on nõrgema võimsusega.

See avaldati 8. juuli 2006.
Oktett (värsivorm)

**Oktett** või **oktaav** ehk **oktav** (itaalia keeles *ottava rima*) on Itaalia päritolu värsivorm, kaheksast 11-silbilisest värsireast koosnev stroof, mille riimiskeem on abababcc.

## Ajaloost
Värsivorm ilmub kirjandusse esmakordselt 13. sajandi lõpul või 14. sajandi algul ja seda arendasid Toscana luuletajad oma trubaduurilauludest inspireeritud luules. Giovanni Boccaccio kasutas oktaavi on eepilistes luuleteostes "Il filostrato" (u 1338) ja "Teseida" (1340–1341) ning kehtestas selle värsivormi eepilise ja narratiivse luule standardina. Suure paindlikkuse ja variatiivsusega kasutasid oktaavi Ludovico Ariosto oma poeemis "Raevunud Orlando" (1507–1532) ja Torquato Tasso "Vabastatud Jeruusalemmas" (ilmus 1581).

Näide Torquato Tasso "Vabastatud Jeruusalemmast":
:Canto l’arme pietose, e ’l Capitano
:Che ’l gran sepolcro liberò di Cristo.
:Molto egli oprò col senno e con la mano;
:Molto soffrì nel glorioso acquisto:
:E invan l’Inferno a lui s’oppose; e invano
:s’armò d’Asia e di Libia il popol misto:
:Chè ’l Ciel gli diè favore, e sotto ai santi
:Segni ridusse i suoi compagni erranti.

## Vaata ka
* *[[Strambotto]]*

## Viited
Ibn Baţţūţah

**Abū ‘Abd Allāh Muḩammad ibn Baţţūţah** (ka *Abū ‘Abd Allāh Muḩammad ibn ‘Abd Allāh al-Lawātī al-Tanjī ibn Baţţūţah*; araabia keeles أبو عبد الله محمد ابن عبد الله اللواتي الطنجي بن بطوطة) või lihtsalt **Ibn Baţţūţah** (24. veebruar 1304 – 1368 või 1377) oli Maroko berberi muslimi teoloog ja reisikirjanik. 

Ta kirjeldab oma reise raamatus تحفة النظار في غرائب الأمصار وعجائب الأسفار (Tuḥfat an-Nuẓẓār fī Gharāʾib al-Amṣār wa ʿAjāʾib al-Asfār), mida tänapäeval tuntakse nime all "Reisid" (الرحلة, Rihla). Tema reisid kestsid väidetavalt umbes kolmkümmend aastat ja hõlmasid peaaegu kogu islamimaailma, Põhja- ja Lääne-Aafrika, Lõuna- ja Ida-Euroopa läänes ning Lähis-Ida, Lõuna-, Kesk-, Kagu-Aasia ja Hiina idas. Tema reiside kogupikkus olevat olnud umbes 117 000 kilomeetrit.

Tema raamat jäi sajanditeks unustusse ning taasavastati 19. sajandil, mil see tõlgiti mitmesse Euroopa keelde.

Tema reisikirjades leidub palju vasturääkivusi ning nende usaldusväärsus seati kahtluse alla juba tema eluajal. Hilisemad uuringud on näidanud, et osa tema loomingust on plagiaat. Kõik teave tema eluloo kohta pärineb temalt eneselt.

## Viited